ଭୁବନେଶ୍ୱର, ଅକ୍ଟୋବର ୩୦ (ଲୋକାଲ ୱାୟାର) : ରାଜ୍ୟର ୪ ସହରରେ ତାପମାତ୍ରା ୧୫ ଡିଗ୍ରୀ ତଳେ ଥିବା ରେକର୍ଡ କରାଯାଇଛି ବୋଲି ଭୁବନେଶ୍ୱରସ୍ଥିତ ଆଞ୍ଚଳିକ ପାଣିପାଗ ବିଜ୍ଞାନ କେନ୍ଦ୍ର ଶୁକ୍ରବାର କହିଛି ।
ସେହିପରି ଅନୁଗୁଳରେ ୧୩. ୮, ଫୁଲବାଣୀରେ ୧୪. ୦, ଦାରିଙ୍ଗବାଡ଼ିରେ ୧୪.୦ ଓ କୋରାପୁଟରେ ୧୫.୦ ଡିଗ୍ରୀ ସେଲସିୟସ ତାପମାତ୍ରା ରେକର୍ଡ କରାଯାଇଛି ।
ରାଜଧାନୀ ଭୁବନେଶ୍ୱରରେ ମଧ୍ୟ ଥଣ୍ଡା ଅନୁଭୂତ ହେଉଛି। ଏଠାରେ ତାପମାତ୍ରା ୧୯.୮ ଡିଗ୍ରୀ ରେକର୍ଡ କରାଯାଇଥିବା ବେଳେ କଟକରେ ୨୦ ଡିଗ୍ରୀ ରହିଛି।
କୋରାପୁଟରେ ଗତବର୍ଷ ନଭେମ୍ବର ପ୍ରଥମ ସପ୍ତାହରେ ଶୀତ ଅନୁଭୂତ ହୋଇଥିବା ବେଳେ ଏଥର ଅକ୍ଟୋବର ଶେଷ ବେଳକୁ ଶୀତ ମାଳଭୂମିକୁ ଛୁଇଁସାରିଛି । ରାତି ଯେତିକି ବଢୁଛି, ଶୀତର ପ୍ରକୋପ ସେତିକି ବଢୁଛି ।
ସେହିପରି କନ୍ଧମାଳ ଜିଲ୍ଲାରେ ତିନିଦିନ ହେଲା ତାପମାତ୍ରା ହ୍ରାସ ପାଇବାରେ ଲାଗିଛି । ସକାଳ ୮ଟା ପର୍ଯ୍ୟନ୍ତ କୁହୁଡ଼ି ଆଚ୍ଛାଦିତ ହୋଇ ରହୁଛି ।
ଫୁଲବାଣୀ ସମେତ ଜିଲ୍ଲାର ଦାରିଙ୍ଗିବାଡ଼ି, ରାଇକିଆ, ଘୁ.ଉଦୟଗିରି, ବେଲଘର ଏବଂ ବାଲିଗୁଡ଼ା ଆଦି ଅଞ୍ଚଳରେ ହାଲୁକା ଶୀତର ପ୍ରଭାବ ଅନୁଭୂତ ହେଉଛି ।
